Oppsal menighet

Oppsal menighet var et prestegjeld i Søndre Aker prosti i Oslo bispedømme i Den norske kirke. Det omfattet bydelen Oppsal i Oslo kommune, med Oppsal kirke som menighetskirke.

Oppsal menighet inngikk fra 1. januar 2020 i Oppsal sokn underlagt Søndre Aker prosti.Prostier, proster og saksbehandlere, Oslo bispedømme, kirken.no

 Historikk 

Ved kgl.res. av 3. oktober 1958 ble det bestemt å utskille Oppsal-Bøler som egen Oppsal menighet, utskilt bl.a. deler av Østre Aker prestegjeld.Oppsal prestegjeld, Oslo bispedømme, lovdata.no

Ved kgl.res. av 1. oktober 1965 ble det gjennomført en omfattende restrukturering av sogneinndelingen i Oslo. En av disse var at Oppsal menighet ble delt og det ble utskilt en egen Bøler menighet, gjeldende fra 1. januar 1966.Bøler menighet, lovdata.no

 Nyere tid 

Sogneprest er Kåre Skråmestrø, og menighetsrådet ledes av Finn Tennøe. Menigheten har 10 ansatte. Menighetens visjon er «Mennesker møtt av Jesus Kristus». Menigheten eier også Søndre Skøyen kapell sammen med Normisjon. Kapellet drives og vedlikeholdes på frivillig basis, uten offentlig støtte. Menigheten utgir bladet Naboposten i 8400 eksemplarer seks ganger i året. Oppsal menighet driver ungdomsklubben Fredagsklubben for ungdom fra 7.-10. klasse hver fredag. Andre aktiviteter for barn og ungdom i tilknytning til menigheten er blant annet Søndre Skøyen barnekor, Laget (tilknyttet Norges Kristelige Student- og Skoleungdomslag), Oppsal Barnegospel og familiekoret Oppsang.

 Menigheter 
Prestegjeldet hadde ved sin avvikling følgende menigheter:
 Oppsal
Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.Endringer i gravferdsloven og kirkeloven - Rundskriv 20.12.2011. regjeringen.no

Referanser

Kategori:Oslo bispedømme
Kategori:Prestegjeld i Oslo bispedømme
Kategori:Menigheter i Oslo